L'estadi Twickenham a Londres va ser la seu de la final. Anglaterra havia sigut escollida com a seu del torneig al juliol de 2009, superant les candidatures d'Itàlia, el Japó i Sud-àfrica. Els organitzadors de la competició, Rugby World Cup Limited, varen recomanar Anglaterra a la International Rugby Board. Dels 20 equips que competien a la Copa Mundial el 2015, 12 estaven qualificats d'antuvi per haver acabat entre els tres primers llocs dels seus grups de la Copa del Món de 2011. Els altres vuit equips es classificaren a través de torneigs en funció de la seva zona geogràfica. Respecte als 20 països que havien competit al Mundial anterior, el 2011, només es produí un canvi, ja que Uruguai reemplaçà Rússia.